കോണ്ടം ധരിച്ചെന്ന് പറഞ്ഞ് പറ്റിച്ചു, സത്യം തിരിച്ചറിഞ്ഞത് ലൈംഗിക ബന്ധത്തിന് ശേഷം യുവാവിനെതിരെ ബലാത്സംഗത്തിന് കേസ് ഒട്ടാവ: കോണ്ടം ധരിച്ചിട്ടുണ്ടെന്ന് പറഞ്ഞുപറ്റിച്ച് ലൈംഗിക ബന്ധത്തിലേര്പ്പെട്ട യുവാവിനെതിരെ ബലാത്സംഗത്തിന് കേസ്. കഴിഞ്ഞാഴ്ച കാനഡയിലെ സുപ്രീം കോടതിയിലായിരുന്നു അപൂര്വങ്ങളില് അപൂര്വമായ കേസിന്റെ വിചാരണ നടന്നത്. ബ്രിട്ടീഷ് കൊളംബിയ സ്വദേശിയായ പ്രതി റോസ് മക്കന്സി കിര്ക്ക്പാട്രിക്കിനെതിരെയാണ് ഒരു യുവതി പരാതി നല്കിയത്. ഒരു ഓണ്ലൈന് ഡേറ്റിംഗ് പോര്ട്ടല് വഴി 2017 ന്റെ തുടക്കത്തിലാണ് റോസ് മക്കന്സിയെ യുവതി പരിചയപ്പെടുന്നത്. അതേ വര്ഷം മാര്ച്ചില് ഇരുവരും കണ്ടുമുട്ടി. സെക്സ് പ്രാക്ടീസുകളെ കുറിച്ച് സംസാരിച്ചു. താന് ഒരാളോടും കോണ്ടം ധരിക്കാതെ ബന്ധപ്പെടാറില്ല എന്നു യുവതി പറഞ്ഞപ്പോള് യുവാവ് അത് സമ്മതിച്ചു. പിന്നീടൊരു ദിവസം പ്രതിയുടെ വീട്ടില്വച്ച് ഇരുവരും പരസ്പര സമ്മതത്തോടെ ലൈംഗിക ബന്ധത്തില് ഏര്പ്പെട്ടു. അന്ന് അയാള് കോണ്ടം ധരിച്ചിരുന്നു. രണ്ടാം തവണ വീണ്ടും അതേ വീട്ടില്വച്ച് ബന്ധപ്പെടാന് ഒരുങ്ങവെ, അയാള് കിടക്കയിലേക്ക് തന്നെ വലിച്ചിട്ട ശേഷം കോണ്ടം എടുക്കുന്നതുപോലെ ബെഡ് സൈഡ് ടേബിളിന്റെ ദിശയിലേക്ക് തിരിഞ്ഞു എന്ന് യുവതി പറയുന്നു. കോണ്ടം എടുക്കുകയാണെന്ന് തന്നെ തെറ്റിദ്ധരിപ്പിക്കുക മാത്രമാണ് യുവാവ് ചെയ്തതെന്ന് യുവതി ആരോപിക്കുന്നു. ലൈംഗിക ബന്ധത്തിന് ശേഷം മാത്രമാണ് കോണ്ടം ധരിക്കാത്തതിനെക്കുറിച്ച് താന് തിരിച്ചറിഞ്ഞത്. ചതിയിലൂടെ സുരക്ഷിതമല്ലാത്ത ലൈംഗിക ബന്ധത്തില് തന്നെക്കൊണ്ട് ഏര്പ്പെടീക്കുക വഴി പ്രതി ചെയ്തിട്ടുള്ളത് ലൈംഗിക രോഗങ്ങളും, തന്റെ ഇഷ്ടത്തോടുകൂടി അല്ലാത്ത ഗര്ഭവും ഉണ്ടാകാനുള്ള സാദ്ധ്യതയിലേക്കും അതിന്റെ ആശങ്കകളിലേക്കും തന്നെ തള്ളിവിടുകയാണെന്നും യുവതി ആരോപിക്കുന്നു.